MJEŠTANIN PODSTRANE NAPAO PREMIJERA: Kako te nije sram sada dolaziti okolo na požare i skupljati bodove’

Autor: dnenvo.hr

Izgorjelo je 50 kuća, hoće li on to platiti?pitao se Filipović

Nakon sastanka Stožera za zaštitu i spašavanje Splitsko-dalmatinske županije, premijer Plenković uputio se obići požarišta.

Plenković se u Žrnovnici ponovno obratio medijima zahvalivši se vatrogascima i mještanima. Još je jedan put ponovio kako su vatrogasci i vojne snage reagirali na vrijeme iako kanaderi zbog bure nisu mogli uzletjeti.

Premijer je kazao kako su na teren stigle vatrogasne snage iz cijele Hrvatske, a na konferenciji prije u dvorani Splitsko-dalmatinske županije kazao je kako je sustav reagirao pravovaljano, što je ponovio i u Žrnovnici nekoliko puta.

Dok Plenković daje izjavu u Žrnovnici, Robert Pilipović iz Podstrane viče.

– Kako te nije sram sada dolaziti okolo na požare. Moja kuća je jedva obranjena. Vatrogascima svaka čast, svaka čast i ljudima, ali kako ga nije sram skupljati političke poene na ovome, a ljudi nisu imali s čim gasiti – rekao je Pilipović, piše Dalmacija danas

Žalosno je da on dolazi po požarima i priča ovakvo nešto! Mi nemamo vatrogasne postrojbe, on kupuje neke MIG-ove. Hidranti su bili zatvoreni na Kili, nismo mogli otvoriti i gasiti požar- kazao je mještanin Podstrane Robert Filipović.

Izgorjelo je 50 kuća, hoće li on to platiti? Ljudi su sjekirama tukli 20 metara od požara!- kazao je Filipović.